KIRJALLINEN KYSYMYS E-1872/03 esittäjä(t): Christopher Huhne (ELDR) komissiolle. Avoimuusvaatimukset.



Virallinen lehti nro 051 E , 26/02/2004 s. 0149 - 0151



KIRJALLINEN KYSYMYS E-1872/03 esittäjä(t): Christopher Huhne (ELDR) komissiolle (6. kesäkuuta 2003) Aihe: Avoimuusvaatimukset Voiko komissio ilmoittaa, kuinka moni pörssinoteerattu yritys kussakin jäsenvaltiossa julkaisee tällä hetkellä neljännesvuosittaisia tietoja tuloksestaan? Voiko komissio arvioida myös sitä, kuinka moni mainituista yrityksistä kussakin jäsenvaltiossa julkaisee mainitut neljännesvuosittain päivitetyt tiedot ilman tilintarkastajansa myötävaikutusta (siinäkin tapauksessa, että voimassa oleva asetus edellyttää tilintarkastajan antamaa hyväksyntää)? Voiko komissio arvioida myös niitä lisäkustannuksia, jotka neljännesvuosittaisten tietojen antaminen tilintarkastajan myötävaikutuksella aiheuttaa erikokoisille ja toimialoiltaan erilaajuisille yrityksille? Frits Bolkesteinin komission puolesta antama vastaus (3. heinäkuuta 2003) Komissio teki jokin aika sitten ehdotuksen direktiiviksi säännellyillä markkinoilla kaupankäynnin kohteeksi otettavien arvopaperien liikkeeseenlaskijoita koskeviin tietoihin liittyvien avoimuusvaatimusten yhdenmukaistamisesta(1). Ehdotus on osa rahoituspalveluiden toimintasuunnitelmaa. Brysselissä 21. maaliskuuta 2003 viimeksi pidetyn Eurooppa-neuvoston kokouksen päätelmissä neuvosto kehotti hyväksymään ehdotuksen huhtikuuhun 2004 mennessä. Yksi ehdotuksen tavoitteista on nykyisten alustavien raportointivaatimusten laajentaminen käsittämään yritykset, joiden osakkeet on otettu kaupankäynnin kohteeksi jäsenvaltioiden säännellyillä markkinoilla. Tätä tarkoitusta varten ehdotuksessa halutaan tehdä pakolliseksi nykyistä yksityiskohtaisemman taloudellisen kertomuksen laatiminen kunkin tilivuoden ensimmäiseltä puolivuotiskaudelta ja sitä yleisluontoisempien taloudellisten tietojen julkaiseminen ensimmäiseltä ja kolmannelta vuosineljännekseltä. Arvoisa parlamentin jäsen pyysi tilastotietoja useista aiheista, jotka liittyvät ehdotettuihin neljännesvuosittaisiin taloustietoihin. Komission vastaus on seuraava: Neljännesvuosittaiset tiedot nykyisin julkaisevien yritysten lukumäärä: - Komissio olettaa, että kysymys koskee liikkeeseenlaskijoita, joiden arvopaperit on otettu kaupankäynnin kohteeksi jäsenvaltioiden säännellyillä markkinoilla ja jotka julkistavat neljännesvuosittain taloudellisia kertomuksia tai suppeampia neljännesvuosittaisia taloustietoja, eikä sellaisia yrityksiä, jotka laativat neljännesvuosittaiset tilinpäätökset sisäiseen käyttöönsä mutta eivät julkista niitä. - Kuten komissio on jo todennut ehdotuksessaan, se arvioi, että noin 1 100 pörssinoteerattua yritystä(2) Euroopan kaikkiaan 6 000:sta (18,3 prosenttia) antaa neljännesvuosittain korkeat kansainväliset vaatimukset täyttävän taloudellisen kertomuksen eli julkistaa tilinpäätöksen. - Komissio totesi ehdotuksessaan myös, että Euroopassa on paljon enemmän yrityksiä, jotka antavat vähemmän yksityiskohtaiset neljännesvuosittaiset tiedot, eli vain nettoliikevaihdon ja tuloksen ennen veroja tai verojen jälkeen (tai pelkän liiketuloksen). Arvoisan parlamentin jäsenen esitettyä kysymyksensä komissio lähetti jäsenvaltioiden pörsseille, kansallisille sääntelyviranomaisille ja yhdessä tapauksessa arvopapereiden liikkeeseenlaskijoiden järjestölle epävirallisen kyselyn. Tulosten perusteella komissio arvioi, että yli 2 500 (41 prosentti) 6 229 liikkeeseenlaskijasta (kotimaiset liikkeeseenlaskijat lukuun ottamatta Belgiaa, Tanskaa ja Yhdistynyttä kuningaskuntaa) julkistavat joko neljännesvuosittaisen tilinpäätöksen tai ainakin edellä kuvatut neljännesvuosittaiset taloustiedot.Tähän lukumäärään ei kuulu: - kaikkia yhteisön ulkopuolisia (erityisesti yhdysvaltalaisia) liikkeeseenlaskijoita, joiden osakkeilla käydään kauppaa unionissa; - kaikkia ranskalaisia kotimaisia liikkeeseenlaskijoita. Käytettävissä olevat luvut koskevat vain CAC 40 -indeksiä, johon kuuluvat 12 yritystä antavat neljännesvuosittain taloudellisen kertomuksen. Kaikki 796 ranskalaista liikkeeseenlaskijaa ovat kuitenkin lain mukaan velvollisia julkistamaan neljännesvuosittain nettoliikevaihtonsa. Arvioitu yli 2 500 liikkeeseenlaskijan määrä jakautuu kaikkien jäsenvaltioiden kesken seuraavasti: >TAULUKON PAIKKA> Neljännesvuosittaiset kertomukset tai taloustiedot ilman tilintarkastajansa myötävaikutusta julkistavien yhtiöiden arvioitu määrä, tilintarkastajien avusta aiheutuvat arvioidut kustannukset: - Komission ehdotukseen ei sisälly säännöstä, jonka mukaan ehdotettujen neljännesvuosittaisten taloustietojen tulisi olla tilintarkastettuja tai tilintarkastajien hyväksymiä. Tällaista tilintarkastajien myötävaikutusta neljännesvuosittaisten kertomusten yhteydessä ei vaadita nykyisin myöskään yhdessäkään jäsenvaltiossa. Näin ollen komissio ei pysty antamaan pyydettyjä arvioita. (1) KOM(2003) 138 lopullinen. (2) Bloombergin tiedot kesäkuulta 2002 sellaisina, kuin ne mainitaan komission ehdotuksessa.